**Байланысқа дейінгі профилактика: ВИЧ-тен қалай сақтануға болады?**
 Қазақстанда 36973 мың адам ВИЧ-пен өмір сүреді. ВИЧ тіркелген жағдайлардың 32496( 88% ) ең белсенді және еңбекке қабілетті 15-49 жас аралығындағы топқа тиесілі.

Адамдарға ВИЧ жұқтыру қаупін азайтуға қосымша мүмкіндік беретін тиімді алдын алу әдісі – бұл байланысқа дейінгі профилактика (БДП немесе PrEP – Pre-exposure prophylaxis). Бұл адамның иммун тапшылығы вирусын (ВИЧ) жұқтырудың алдын алу мақсатында антиретровирустық препараттарды қолдану.

**- БДП тиімді ме және қауіпсіз бе?** – деген және басқа да көптеген сұрақтармен адамдар СПИД орталығының мамандарына жүгінеді.

**- Байланысқа дейінгі профилактика дегеніміз не?**- Бұл күніне бір рет ішілетін бір таблетка, ол сізді ВИЧ жұқтырудан қорғайды. Таблетка ВИЧ жұқтырған серіктеспен байланысқа дейін қабылданса ғана әсер етеді.

**- Бұл жаңа дәрі ме?**- Жоқ. БДП жаңалық емес. Ол антиретровирустық препараттардан тұрады – бұл ВИЧ жұқтырған адамдарды емдеу және анадан балаға ВИЧ жұғуының алдын алу үшін қолданылатын дәрілер.

**- БДП-ны қанша уақыт қабылдау керек?**- БДП ұзақ және тұрақты ВИЧ жұқтыру қаупі бар адамдарға қосымша қорғаныс ретінде ұсынылады. Көп адам үшін бұл өмір бойы ішетін дәрі емес. Ол адамның ВИЧ жұқтыру қаупі жоғары кезеңдерінде қажет. Қызмет көрсететін мекеме қызметкері БДП аясында қауіп деңгейін анықтап, әрі қарай жалғастыру керектігі жайлы шешім қабылдауға көмектеседі. Егер БДП-ны тоқтату қажет болса, бұл жайлы міндетті түрде маманмен кеңескен дұрыс.

**- БДП қаншалықты тиімді?**
- БДП 100% қорғамайды, бірақ өте тиімді. Дәріні тұрақты әрі дұрыс қабылдаған жағдайда, жыныстық жолмен ВИЧ жұқтыру қаупін 90%-дан астам төмендетеді.

**- Бір реттік таблетканы ұмытсам не болады?**- Егер бір рет ұмытылып кетсе, есіңізге түскенде қабылдаңыз. Мысалы, әдетте таңертең қабылдайсыз, бірақ кешкі 10-да есіңізге түссе – сол кезде ішіңіз, ал келесі күні қалыпты кестеге оралыңыз. БДП тиімділігі күнделікті қабылдағанда ғана болады.

**- БДП ВИЧ-ке қарсы вакцина ма?**- Жоқ. Бұл вакцина емес. Ол тек күн сайын тұрақты және дұрыс қолданғанда ғана әсер етеді. Вакцинадан айырмашылығы – БДП-ны тоқтатсаңыз, оның әсері де тоқтайды.

**- Жағымсыз әсерлері бар ма?**- Иә, кейбір адамдарда жүрек айну, құсу, іш ауруы сияқты әсерлер болуы мүмкін. Бірақ олар БДП-ны бастағаннан кейін бірнеше апта ішінде басылады.

**- Алкоголь не есірткі қолданған жағдайда БДП-ны ішуге бола ма?**- Иә, БДП алкоголь не жеңіл есірткі қолданған кезде де әсер етеді. Бірақ мұндай жағдайда дәріні ішуді ұмытып кетуіңіз мүмкін.

**- БДП ВИЧ-пен өмір сүретін адамдарға әсер ете ме?**- Жоқ. БДП тек ВИЧ-теріс адамдарға арналған. Оны қабылдап жүрген адам ВИЧ-тесттен үнемі өтіп тұруы қажет.

ДДСҰ ВИЧ жұқтыру қаупі жоғары адамдарға БДП-ны ұсынады. Олардың қатарында ВИЧ-пен өмір сүретін серіктесі бар ерлер мен әйелдер, гейлер, трансгендер адамдар, инъекциялық есірткі қолданушылар, жыныстық қызмет көрсететіндер, тұтқындар бар.

БДП Қазақстанда 2021 жылы енгізілді, алғашқы 6 айда (қаңтар-маусым 2021 ж.) бұл бағдарлама 6 өңірде пилоттық жоба ретінде жүргізілді, ал 2021 жылдың шілде айынан бастап ҚР-ның басқа да өңірлерінде, соның ішінде Маңғыстау облысында-да басталды. БДП орталықда бұл қызмет Достық кабинетінде жүргізіледі.

2021 жылы БДП қызметін 14 адам алды, 2022 жылы – 32 адам, 2023 жылы – 89 адам, 2024 жылы – 170 адам, ал 2025 жылдың бірінші жартыжылдығында 260 адам бұл қызметті алуда.

Облыстық ЖИТС орталығында достық кабинет тегін, анонимді және құпия негізде жұмыс істейді. Қосымша ақпарат алу үшін негізгі топ өкілдері мекеменің мамандарына жеке кеңес алуға жүгіне алады.

АИТВ орталығының Тері-венеролог дәрігері Чотбаева Д.Б.

 18.06.2025 жыл.